ΔΗΜΟΣ ΚΑΒΑΛΑΣ

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ Τμήμα Μελετών & Έργων

ΕΡΓΟ : ΣΒΑΚ - Επέκταση δικτύων οδικού φωτισμού και συντήρηση δικτύων φωτισμού Δήμου Καβάλας 2024

**ΤΕΧΝΙΚΗ ΕΚΘΕΣΗ**

Η παρούσα μελέτη αφορά την επέκταση δικτύων οδικού φωτισμού και την συντήρηση και επισκευή των υφιστάμενων δικτύων οδικού φωτισμού που ανήκουν στην αρμοδιότητα του Δήμου Καβάλας.

Γενικά πρόκειται για επεμβάσεις επέκτασης και συντήρησης των δικτύων οδικού φωτισμού που θα υποδείξει η επιβλέπουσα υπηρεσία.

Οι εργασίες οι οποίες προβλέπονται από την παρούσα μελέτη, για την επέκταση, τη συντήρηση και βελτίωση, την αντιμετώπιση των βλαβών αλλά και των απροβλέπτων και επειγουσών αναγκών του δικτύου ηλεκτροφωτισμού του Δήμου Καβάλας αναφέρονται αναλυτικά στον προϋπολογισμό και το τιμολόγιο της μελέτης και αφορούν αποκλειστικά ηλεκτρολογικές εργασίες.

Ειδικότερα προβλέπεται να εκτελεστούν οι παρακάτω εργασίες :

* Νέα εγκατάσταση ιστών σε τμήματα που δεν υπάρχει επαρκείς φωτισμός ή καθόλου φωτισμός.
* Εντοπισμός βραχυκυκλωμάτων σε οποιαδήποτε θέση του δικτύου και αποκατάσταση αυτών.
* Συντήρηση υπαρχόντων φωτιστικών σωμάτων: αντικατάσταση φωτιστικών σωμάτων με νέα φωτιστικά σώματα τύπου LED.
* Αφαίρεση φθαρμένων ή κατεστραμμένων φωτιστικών σωμάτων και την αντικατάστασή τους με νέα.

Ο Ανάδοχος υποχρεούται να έχει κατάλληλη στελέχωση και να διαθέτει μονίμως συνεργείο επί τόπου του έργου, για την άμεση αποκατάσταση των βλαβών του δικτύου ηλεκτροφωτισμού, ώστε να ανταποκρίνεται άμεσα στην υλοποίηση των εντολών της Υπηρεσίας.

Επειδή το αντικείμενο της εργολαβίας είναι η επέκταση και συντήρηση του δικτύου ηλεκτροφωτισμού όπως περιγράφεται ανωτέρω, το οποίο έχει άμεση σχέση με την οδική ασφάλεια των υπόψη οδικών αξόνων, ο ανάδοχος θα επιτηρεί το δίκτυο, θα καταγράφει τις ανάγκες των εν λόγω δικτύων και θα ενημερώνει την Υπηρεσία για την κατάστασή του.

Η Τεχνική Υπηρεσία θα δίνει εντολή στον ανάδοχο για τις αποκαταστάσεις και βελτιώσεις που πρέπει να κάνει.

Ο Ανάδοχος μετά την περαίωση των συγκεκριμένων εργασιών θα πρέπει να αποστέλλει φωτογραφίες.

Κατά την εκτέλεση των εργασιών, με ευθύνη του μηχανικού του εργολάβου, θα τηρούνται όλοι οι κανόνες ασφαλείας που προβλέπονται από το νόμο, καθώς και η εκτέλεση των εργασιών θα γίνεται με τα απαραίτητα μέσα ατομικής προστασίας. Οι εργασίες θα γίνονται από ηλεκτρολόγους, κατόχους των αντιστοίχων αδειών για εργασίες σε εναέρια και υπόγεια δίκτυα.

Τα υλικά αποξηλώσεων θα μεταφέρονται με ευθύνη και δαπάνες του αναδόχου, χωρίς καμία πρόσθετη αποζημίωσή του, σε χώρο που θα υποδείξει ο εργοδότης (Δήμος Καβάλας), στην πλήρη κυριότητα του οποίου θα περιέλθουν. Τα υλικά που θα αντικαθίστανται θα παραδίνονται στην Υπηρεσία.

Η κάθε εργασία θα γράφεται στο ημερολόγιο εργασιών του έργου όπου θα αναφέρονται τουλάχιστον.

* Η ημερομηνία και η ώρα όπου έγινε η εργασία.
* Σύντομη περιγραφή της εργασίας.
* Το όνομα του τεχνίτη που έκανε την εργασία καθώς και η ειδικότητά του

(π.χ. αδειούχος εγκαταστάτης εναερίων δικτύων).

* Τα μέσα που χρησιμοποιήθηκαν.
* Τα υλικά που αντικαταστάθηκαν.
* Λοιπά στοιχεία που αφορούν την συγκεκριμένη επέμβαση.

Το ημερολόγιο θα υπογράφεται από τον τεχνίτη (ηλεκτρολόγο) που έκανε την επέμβαση και τον μηχανικό του εργολάβου και θα παραδίδεται στην Υπηρεσία.

|  |  |  |
| --- | --- | --- |
| Ο Συντάξας | Ο αναπληρωτής πρ/νος | O Δ/ντης |
|  | του Τμήματος | Τεχνικών Υπηρεσιών |

Μελετών & Έργων

|  |  |  |
| --- | --- | --- |
| Τιμολέων Συκούδης | Αλέξης Μιχαήλ | Ηλίας Τσαγκαλίδης |
| Μηχ/γος Μηχ/κος Τ.Ε. | Μηχανικός Περιβάλλοντος | Μηχανικός Παραγωγής |

& Διοίκησης